شەفەق نیوز/ وەزارەت تەندروسی لە حکومەت هەرێم کوردستان، ئمڕوو دووشەممە،  راگەیان مردن ٣ بیمار و تۊشهاتن ١٣٣٦ کەس نوو وە ڤایرۆس کۆڕۆنا،  وە ماوەی ٢٤ سەعات گوزەشتە.
وەزارەتەگە لە بەیاننامەیگ رەسیە ئاژانس شەفەق نیوز وت: تاقیگەیلی وە ماوەی ٢٤ سەعات گوزەشتە ٦١٠٠ وەشکین نوو ئەنجام دانە، لەناویان تۊشهاتن ١٣٣٦ کەس نوو ئاشکرا بۊیە.
وتیش: لە خود ماوەگە ١٢٨ بیمار لە پەتاگە خاسەو بۊین،  وەرانوەر مردن سێ بیمار وە ڤایرۆسەگە لە گشت ناوچەیل هەرێم کوردستان.
بەیاننامەگە باس شمارەی ئەو کەسەیلە کرد ک لەماوەی بڵاوبۊین پەتاگە کەرەنتین کریانە، وت؛ رەسیە ٢١٨٧١ کەس، و گشتیان خاسەو بۊینە.
وتیش: لە ماوەی بڵاوبۊین پەتاگە لە ناوچەیل هەرێم کوردستان،  ٣٨٩٩٠١ کەس تۊیش هاتگە، ٣٧٣٩٥٩ لەلیان خاسەو بۊینە،  و ٧١٦٦ مردنە.
